- राजस्थान में दबोचे गए एटीएम चोर, Dehradun News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Dehradun राजस्थान में दबोचे गए एटीएम चोर
{"_id":"11-53196","slug":"Dehradun-53196-11","type":"story","status":"publish","title_hn":"\u0930\u093e\u091c\u0938\u094d\u0925\u093e\u0928 \u092e\u0947\u0902 \u0926\u092c\u094b\u091a\u0947 \u0917\u090f \u090f\u091f\u0940\u090f\u092e \u091a\u094b\u0930","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
देहरादून। दो माह पूर्व स्टेट बैंक आफ इंडिया के एटीएम से बीस लाख रुपये उड़ाने वाले तीन चोरों को राजस्थान पुलिस ने दबोच लिया। उनका एक साथी फरार हो गया। चारों के विभिन्न राज्यों में एटीएम से करोड़ों रुपये चुराने की बात सामने आ रही है। दून पुलिस तीनों को यहां लाने की तैयारी में है। एक टीम राजस्थान भेजी जा रही है। घटना 17 सितंबर की है, एसबीआई की धर्मपुर शाखा स्थित एटीएम के खाली होने की सूचना बैंक अधिकारियों को मिली। अधिकारियों ने मौके पर जांच की तो वाकई एटीएम खाली मिला। जबकि 17 को ही सुबह और इससे पूर्व 16 सितंबर की शाम को वहां दस-दस लाख रुपये डाले गए थे। सूचना पर पुलिस पहुंची और जांच शुरू की। लेकिन, एटीएम मशीन और केबिन के सीसीटीवी कैमरे खराब होने के कारण फुटेज हासिल नहीं की जा सकी। सिक्योरिटी कंपनी से जुड़े कर्मचारियों से पूछताछ में भी कुछ पता नहीं चला।शुक्रवार को राजस्थान पुलिस ने गंगानगर में तीन युवकों को पकड़ा। पूछताछ में उन्होंने दून में एटीएम चोरी की बात कबूल की। पकड़े गए आरोपियों की पहचान भूपेंद्र , रविंदर मान और रिजपाल तीनाें निवासी भटिंडा, पंजाब के रूप में हुई। उनका चौथा साथी इंद्रजीत निवासी भटिंडा फरार है। उन्होंने हिमाचल, राजस्थान, उत्तराखंड, दिल्ली, भटिंडा, चंडीगढ़, अंबाला, सिरसा आदि जगह इसी तरह करोड़ों की ठगी की।साफ्टवेयर इंजीनियर हैं दो शातिरभूपेंद्र और रविंदर मान साफ्टवेयर इंजीनियर हैं। रविंदर भटिंडा के एक निजी इंस्टीट्यूट में आईटी फैकल्टी था, जबकि भूपेंद्र बीसीए के बाद एक कंपनी में नौकरी कर रहा था। रिजपाल और विक्रम एक सिक्योरिटी कंपनी में काम करते थे। रविंदर और भूपेंद्र ने तकनीकी ज्ञान के जरिए सारी घटनाओं को अंजाम दिया।ऐसे करते थे चोरीएसएसपी केवल खुराना ने बताया कि चारों दो तरीके से चोरी करते थे। पहले में ये किसी तरह एटीएम में ब्लूटूथ कैमरा फिट कर देते थे। इसके बाद वहां रुपये डालने वाले एजेंटों के कोड उन्हें मालूम हो जाते थे। बाद में कोड डालकर वे मशीन खोलते और रकम निकाल लेते थे। दूसरे तरीके में वे लैपटॉप के जरिये एटीएम के साफ्टवेयर में छेड़छाड़ करते। इससे मशीन की मेमोरी में एक हजार के नोट सौ रुपये के रूप में दर्ज हो जाते। इसके बाद वे अपने एटीएम कार्ड का प्रयोग कर रुपये निकाल लेते थे। इस तरीके से जब भी ये चार हजार निकालते तो मशीन सौ के 40 नोट निकालना दिखाती, जबकि असल में ये सारे नोट एक हजार के यानी कुल रकम 40 हजार होती थी। आरोपियों के खाते में भी विद्ड्राल चार हजार ही दिखता था। इसके लिए वे फर्जी खाते खुलवाते थे।
top rajasthan atm thief स्पॉटलाइट